సుభాష్ దేశ్‌ముఖ్

సుభాష్ సురేశ్‌చంద్ర దేశ్‌ముఖ్ (జననం 1957 మార్చి 12) మహారాష్ట్ర రాష్ట్రానికి చెందిన రాజకీయ నాయకుడు. ఆయన షోలాపూర్ సౌత్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై దేవేంద్ర ఫడ్నవిస్ మంత్రివర్గంలో సహకార & టెక్స్‌టైల్స్ శాఖ మంత్రి శాఖ  మంత్రిగా పని చేశాడు. 
రాజకీయ జీవితం
సుభాష్ దేశ్‌ముఖ్ భారతీయ జనతా పార్టీ ద్వారా రాజకీయాల్లోకి వచ్చి 1998లో జరిగిన మహారాష్ట్ర శాసనమండలి ఎన్నికలలో షోలాపూర్ స్థానిక సంస్థల నియోజకవర్గం నుండి ఎమ్మెల్సీగా ఎన్నికయ్యాడు. ఆయన 2004లో జరిగిన లో‍క్‍సభ ఎన్నికలలో షోలాపూర్ లోక్‌సభ నియోజకవర్గం నుండి  లో‍క్‍సభ సభ్యుడిగా ఎన్నికయ్యాడు.

సుభాష్ దేశ్‌ముఖ్ 2014 మహారాష్ట్ర శాసనసభ ఎన్నికలలో షోలాపూర్ సౌత్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి దిలీప్ బ్రహ్మదేవ్ మనేపై 27,123 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2019 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి బాబా మిస్త్రీపై 29,247 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై, దేవేంద్ర ఫడ్నవిస్ మంత్రివర్గంలో సహకార & టెక్స్‌టైల్స్ శాఖ మంత్రిగా పని చేశాడు. 

సుభాష్ దేశ్‌ముఖ్ 2024 మహారాష్ట్ర శాసనసభ ఎన్నికలలో షోలాపూర్ సౌత్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి శివసేన (యుబిటి) అభ్యర్థి అమర్ రతీకాంత్ పాటిల్‌పై 77,127 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు
వర్గం:2019 మహారాష్ట్ర శాసనసభ్యులు
వర్గం:2024 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు
వర్గం:మహారాష్ట్ర నుండి ఎన్నికైన లోక్‌సభ సభ్యులు